Darcy Werenka

Darcy Werenka (s. 13. toukokuuta 1973 Edmonton, Alberta, Kanada) kanadalais-itävaltalainen jääkiekkopuolustaja, joka siirtyi tammikuussa 2013 Itävallan kolmostasolla pelaavaan Kapfenbergiin. Hän laukoo rightin puolelta.
Ura
Werenka pelasi vuodet 1989–1993 WHL-joukkue Lethbridge Hurricanesissa ja Brandon Wheat Kingsissä. Kesällä 1991 New York Rangers varasi hänet toisella kierroksella numerolla 37, mutta Werenka ei pelannut NHL:ssä. Hän oli kaudella 1991–1992 WHL-puolustajien pistepörssin kolmas. Werenka siirtyi Rangersin organisaatioon keväällä 1993, kun hän pelasi AHL-joukkue Binghamton Rangersissa. Werenka pelasi siellä myös kaksi seuraavaa kautta. Kaudella 1994–1995 hän oli puolustajien pistepörssin seitsemäs. Vuodet 1995–1997 Werenka pelasi neljässä eri IHL-seurassa.

Vuodet 1997–1999 Werenka pelasi Itävallassa Wiener EV:n riveissä. Kaudella 1998–1999 hän oli joukkueensa tehokkain puolustaja ja kolmanneksi paras pistemies tehoilla 11+22=33. Werenka pelasi kauden 1999–2000 IHL-joukkue Utah Grizzliesissä, ja hän oli joukkueensa tehokkain puolustaja tehoin 15+24=39.

Werenka siirtyi kaudeksi 2000–2001 SM-liigajoukkue Jokereihin, mutta hän ei vastannut häneen kohdistuneita odotuksia ja siirtyi kymmenen pelaamansa ottelun jälkeen loppukaudeksi HPK:on. Jokereissa flopiksi osoittautunut Werenka ei aluksi häikäissyt HPK:ssakaan, mutta pelasi siellä kauden edetessä kohtalaisen hyvin. Hän teki SM-liigakauden aikana yhteensä tehot 7+11=18 55 ottelussa. Kaudeksi 2001–2002 Werenka siirtyi Saksan DEL-liigan Schwenninger Wild Wingsin riveihin. Hän oli joukkueen tehokkain puolustaja tehoin 6+23=29. Kauden 2002–2003 Werenka pelasi samaa liigaa Kölner Haiessa.

Kaudeksi 2003–04 Werenka siirtyi Itävaltaan ja Vienna Capitalsin riveihin ja on siitä asti pelannut vain Itävallassa. Hän edusti Vienna Capitalsia kevääseen 2010 asti. Siihen mennessä Werenka voitti Itävallan mestaruuden 2005. Kausina 2004–2005 (23+27=50) ja 2006–2007 (19+42=61) hän voitti liigan puolustajien pistepörssin. Werenka siirtyi kaudeksi 2010–2011 Graz 99ersiin. Werenka pelasi kauden Grazissa ja siirtyi sen jälkeen Ranskan pääsarjan Roueniin. Hän oli voittamassa Rouenissa sekä Continental Cupia että Ranskan liigan mestaruutta.

Werenka oli pelaamatta alkukauden 2012–2013 mutta päätti vielä palata. Hän teki tammikuussa 2013 sopimuksen Itävallan kolmostasolla pelaavan Kapfenbergin kanssa.

Maajoukkue
Werenka hankki Itävallan kansalaisuuden huhtikuussa 2008 ja on edustanut Itävaltaa MM-kilpailuissa vuosina 2008, 2009 ja 2010. Hän oli nostamassa Itävaltaa A-sarjaan keväällä 2008, mutta joukkue putosi taas vuonna 2009 takaisin B-sarjaan. Vuonna 2010 Itävalta nousi jälleen takaisin A-sarjaan.
Tilastot
 1989–90  Lethbridge Hurricanes  WHL  63  1  18  19  16  –  –  –  –  – 1990–91  Lethbridge Hurricanes  WHL  72  13  37  50  39  –  –  –  –  – 1991–92  Lethbridge Hurricanes  WHL  69  17  58  75  56  –  –  –  –  – 1992–93  Lethbridge Hurricanes  WHL  19  4  17  21  12  –  –  –  –  –   Brandon Wheat Kings  WHL  36  4  25  29  19  –  –  –  –  –   Binghamton Rangers  AHL  3  0  1  1  2  3  0  0  0  0 1993–94  Binghamton Rangers  AHL  53  5  22  27  10  –  –  –  –  – 1994–95  Binghamton Rangers  AHL  73  18  29  47  12  11  4  3  7  2 1995–96  Chicago Wolves  IHL  12  2  5  7  10  –  –  –  –  –   Atlanta Knights  IHL  58  6  20  26  22  3  0  2  2  0 1996–97  Québec Rafales  IHL  5  1  1  2  2  –  –  –  –  –   Houston Aeros  IHL  74  12  20  32  31  13  2  1  3  2 1997–98  Wiener EV  EBEL  42  5  15  20  18  –  –  –  –  – 1998–99  Wiener EV  EBEL  47  11  22  33  16  –  –  –  –  – 1999–00  Utah Grizzlies  IHL  82  15  24  39  34  5  0  0  0  0 2000–01  Jokerit  SM-liiga  10  1  2  3  8  –  –  –  –  –   HPK  SM-liiga  45  6  9  15  34  –  –  –  –  – 2001–02  Schwenninger Wild Wings  DEL  49  6  23  29  24  –  –  –  –  – 2002–03  Kölner Haie  DEL  44  3  9  12  32  9  0  0  0  0 2003–04  Vienna Capitals  EBEL  48  9  15  24  30  –  –  –  –  – 2004–05  Vienna Capitals  EBEL  48  23  27  50  42  10  3  6  9  6 2005–06  Vienna Capitals  EBEL  47  13  26  39  24  5  0  1  1  4 2006–07  Vienna Capitals  EBEL  56  19  42  61  62  3  1  1  2  4 2007–08  Vienna Capitals  EBEL  46  7  25  32  48  7  1  2  3  6  MMd1  3  0  1  1  4 2008–09  Vienna Capitals  EBEL  38  9  18  27  36  12  1  10  11  20  MM  6  0  0  0  10 2009–10  Vienna Capitals  EBEL  37  8  22  30  22  –  –  –  –  –  MMd1  5  2  4  6  0 2010–11  Graz 99ers  EBEL  54  10  20  30  40  4  2  1  3  2  MM  6  0  1  1  6 2011–12  Rouen  Ligue Magnus  46  4  20  24  18  15  0  7  7  8 9 kautta  yhteensä  EBEL  463  114  232  346  338  41  8  20  28  42 1 kausi  yhteensä  SM-liiga  55  7  11  18  42  –  –  –  –  – 2 kautta  yhteensä  DEL  93  9  32  41  56  9  0  0  0  0
Lähteet

Viitteet

Luokka:Kanadalaiset jääkiekkoilijat
Luokka:Itävaltalaiset jääkiekkoilijat
Luokka:New York Rangersin varaamat pelaajat
Luokka:Vuonna 1973 syntyneet
Luokka:Elävät henkilöt